Branden, der blev opdaget halv to natten til tirsdag, har ødelagt store dele af værftets haller, men det lykkede for brandfolkene at redde administrationsbygningen. Branden var så voldsom, at Nordjyllands Politi anbefalede beboerne i området, at holde sig inden døre. Vagtchefen ved Nordjyllands Politi, Jan Stagsted, oplyser til TV2/Nord, at røgen ikke indeholdt specielle, giftige stoffer, men at anbefalingen udelukkende skyldes brandens voldsomme karakter. Til formiddag fortsætter efterslukningsarbejdet på værftet. Politiets teknikere skal herefter undersøge branden og forsøge at finde frem til årsagen. Det vil tidligst ske onsdag, på grund af den voldsomme varme på stedet og den igangværende efterslukning. TV2/Nord har mere om branden i dagens udsendelser.

Opsummering:
Den voldsomme brand der i løbet af natten og morgenen rasede på Bachs bådeværft i Hvalpsund er nu slukket